След повече от век чуждо управление Полша възвръща независимостта си в края на Първата световна война като един от резултатите от преговорите, които се състоят на Парижката мирна конференция през 1919 г. Версайският договор осигурява независима полска държава с излаз на море, но оставя някои от границите ѝ да бъдат решени от плебисцитите. Свободният град Данциг, населен най-вече от германци, получава отделен статут, който гарантира използването му като пристанище на Полша. В крайна сметка уреждането на германско-полската граница се оказва продължителен и сложен процес. Спорът спомага за възникването на Великополското въстание от 1918-1919 г., трите Силезийски въстания от 1919-1921 г., Варминско-мазурския плебисцит от 1920 г., Горносилезийския пебисцит от 1921 г. и Силезийската конвенция в Женева.